ועדת הכנסת, כנסת 15, פרוטוקול מספר 63, 2000-02-09 09:30

סאלח טריף: אני פותח את הישיבה.

סאלח טריף: ראשית, אני מבקש לשאול האם יש מניעה לפתוח את הישיבה לתקשורת.

סאלח טריף: מי בעד?

סאלח טריף: בעד – רוב נגד – מיעוט נמנעים – אין ההצעה לפתוח את הישיבה לתקשורת התקבלה.

סאלח טריף: תודה רבה.

סאלח טריף: הישיבה פתוחה לתקשורת.

טלב אלסאנע: אתה ביקשת לדחות את הדיון על מנת שיושב ראש הכנסת יגיע.

סאלח טריף: הוא לא יכול להגיע.

סאלח טריף: מפאת כבודו נתנו לו אפשרות להגיע.

טלב אלסאנע: בישיבה הקודמת היו נוכחים חברי הכנסת אלי בן-מנחם וכמה חברי כנסת שתומכים ברעיון הזה.

טלב אלסאנע: אני רציתי שתתקיים הצבעה.

טלב אלסאנע: אתה אמרת שלא נקיים הצבעה, כי היושב ראש רוצה להגיע.

סאלח טריף: אני אעשה מה שתגיד לי.

טלב אלסאנע: אתה עכשיו מביא את זה לדיון, כשאני יודע שחבר הכנסת זאבי ואתה מתנגדים.

עבד-אלמאלכ דהאמשה: אני נמנע.

טלב אלסאנע: בגלל היחס הקולגיאלי חבר הכנסת דהאמשה ייתן לי להצביע במקומו אם יש לי זכות להצביע.

סאלח טריף: עכשיו אתה מנמק את תוצאות ההצבעה.

טלב אלסאנע: כמה שאנמק זה לא יעזור, כי אתם באתם עם דעה קדומה ויש גזר דין שנגזר מראש.

רחבעם זאבי: אתה יכול לבקש התייעצות סיעתית.

עבד-אלמאלכ דהאמשה: מתי הזמן הטוב ביותר שאתה רוצה שנביא את זה לדיון?

סאלח טריף: דרך אגב, תהיה לך הפתעה מההרכב הקיים.

סאלח טריף: כדאי לך להמר.

סאלח טריף: אני רק רוצה לשאול: מה ההבדל בין ועדה סטטוטורית לבין מה שעכשיו קורה אצלו בוועדה למאבק בנגע הסמים?

צבי ענבר: ברגע שזו ועדה קבועה, בתחילת הכנסת הבאה ובכנסות שאחריה לא יתקיים דיון בשאלה האם להקים ועדה למאבק בנגע הסמים.

סאלח טריף: זה הכל?

צבי ענבר: כן, ואז גם הטבלה שמכינה מזכירות הוועדה המסדרת כוללת גם את הוועדה הזאת.

סאלח טריף: היא ממילא כוללת, אדוני היועץ המשפטי.

סאלח טריף: היא תמיד כוללת גם את הוועדה הזאת וגם עוד ועדות.

סגן מזכיר הכנסת דוד לב: במקור יש 12 ועדות קבועות.

סגן מזכיר הכנסת דוד לב: מבחינת המקומות, לקחנו 17 ועדות.

סאלח טריף: חבר הכנסת טלב אלסאנע, אני אאפשר לך להתארגן עד סוף הישיבה.

רחבעם זאבי: רגע, אז לא דנים בסעיף הזה?

רחבעם זאבי: אני רוצה לחזור לוועדת החוץ והביטחון.

רחבעם זאבי: עזבתי את הוועדה, כי באתי לדון בסעיף הזה.

רחבעם זאבי: אם כך, הסעיף הזה לא יעלה?

טלב אלסאנע: בסדר.

טלב אלסאנע: ב.

טלב אלסאנע: כללים בעניין שימוש בסמל המדינה על-ידי חברי הכנסת

סאלח טריף: חבר הכנסת פריצקי פנה לוועדה בעניין קביעת כללים לגבי השימוש בסמל המדינה על ידי חברי כנסת.

יוסף יצחק פריצקי: אני רוצה להסביר את הרקע של הדברים.

יוסף יצחק פריצקי: אנחנו מתכננים להוציא מודעה בעיתון ולהזמין אנשים לפנות אלינו בעניין מסויים של קבורה אזרחית.

יוסף יצחק פריצקי: ברור לכולנו שכאשר מודעה יוצאת עם סמל המדינה עליה, היא באופן הטבעי ביותר מושכת הרבה יותר תשומת לב.

יוסף יצחק פריצקי: היא חשובה ומעניקה לזה מעמד של מכובדות.

יוסף יצחק פריצקי: אלא שאני התלבטתי ופניתי לעורך דין צבי ענבר, וביקשתי ממנו לומר לי: האם אתה סבור שמן הראוי שאשתמש בסמל המדינה או לא? מה הכללים?

יוסף יצחק פריצקי: והשיבני עורך דין ענבר – כמו תמיד, בטוב טעם ובשכל – ואמר: אין לנו כללים בעניין הזה; אני מניח שבעניין הזה אין בעיה, אבל לא נקבעו כללים.

יוסף יצחק פריצקי: שאלתי – הכיצד?

יוסף יצחק פריצקי: זה כבר נוהג שכל חבר כנסת כותב על נייר מכתבים שיש בו סמל המדינה.

יוסף יצחק פריצקי: אבל אם חבר כנסת שולח הזמנות לבר המצווה של בנו, האם הוא יכול להשתמש בסמל המדינה?

סאלח טריף: האם זה עולה על דעתך?

יוסף יצחק פריצקי: אתה יודע מה?

יוסף יצחק פריצקי: היום עולה על דעתי הכל.

יוסף יצחק פריצקי: אני לא יודע.

הוועדה הנכבדים: ברור לנו למשל שבכרטיסי ביקור ובנייר מכתבים זה יופיע, ולמשל ברור לנו שבהודעות אישיות שאינן נוגעות לתפקודו של חבר כנסת זה לא יופיע.

סאלח טריף: אדוני היועץ המשפטי, לי ברור לחלוטין שבכל מה שקשור לביצוע ולמילוי תפקידו של חבר הכנסת, סמל המדינה וסמל הכנסת הוא עניין לגיטימי, אם זה במודעה בעיתון, בנייר מכתבים או באסיפת חברים.

יוסף יצחק פריצקי: אדוני היושב ראש, לרבות בדברים הקונטרברסליים ביותר.

יוסף יצחק פריצקי: אני מעמיד כאן למשל שאלה על השולחן: סיעה מסויימת הסבורה שמן הראוי שמדינת ישראל תהיה מדינה דו לאומית.

סאלח טריף: אני מבקש ממך לחשוב גם על כך שיש דברים מאד מאד שנויים במחלוקת בין חברי כנסת מסיעות שונות, שטוב שיופיע סמל המדינה.

יוסף יצחק פריצקי: אני באמת לא מחפש עימות.

יוסף יצחק פריצקי: אני זורק כאן משהו על השולחן כדי שנחשוב עליו.

יוסף יצחק פריצקי: נניח שבשבוע הבא נערוך כנס בשוויץ עם ארגון האחים המדוכאים עלי אדמות.

יוסף יצחק פריצקי: האם אתה באמת "רואה" את סמל המדינה כאן?

יוסף יצחק פריצקי: יכול להיות שתגיד לי כן, שכן זו דמוקרטיה, הוא חבר כנסת והוא ממלא את תפקידו, וכמו שהוא חסין, כך הוא יכול לשים את סמל המדינה על כל דבר שהוא רוצה כשהוא ממלא את תפקידו.

יוסף יצחק פריצקי: אני אומר לך שאישית זה לא נראה לי.

סאלח טריף: האם יש חובה על חבר כנסת שבנייר מכתבים יופיע סמל המדינה?

צבי ענבר: יש חוק שנקרא חוק הדגל והסמל.

צבי ענבר: החוק הזה קובע בין היתר ששר הפנים רשאי להתקין תקנות שנוגעות לאופן השימוש בדגל ובסמל.

צבי ענבר: תקנות כאלה יצאו לגבי הדגל.

צבי ענבר: לא יצאו תקנות לגבי הסמל.

צבי ענבר: למיטב ידיעתי, מה שקיים זאת הצעה מה-3 בספטמבר 1996 של ועדת השרים לענייני סמלים וטקסים; החלטה שמספרה סט/6.

צבי ענבר: היא הופצה ב-10 בספטמבר 1996 על ידי ממלא מקום מזכיר הממשלה.

צבי ענבר: בין היתר היא אומרת: "לקבוע בתקנות היתרים לשימוש בסמל המדינה לבעלי תפקידים בכירים המפורטים להלן", וברשימה הזאת תחת פריט מספר (13) מופיעים "חברי כנסת".

צבי ענבר: כלומר, הכוונה היא – וזה דבר שנעשה גם כיום בפועל – לחברי כנסת והמסמכים שהם מוציאים, ובהם מופיעה הכנסת עם סמל המדינה, וכן לגבי מכתבים שהם שולחים.

צבי ענבר: ההצעה גם אומרת שבמסמך או בכרטיס הביקור של מי שיש לו היתר להשתמש – אם יש סמל נוסף המייחד אותו - יופיע רק סמל אחד, כלומר: חבר הכנסת לא יוכל לשים גם את סמל המדינה - -

סאלח טריף: ואת סמל העירייה, המועצה המקומית, או המפלגה.

צבי ענבר: לכן, נראה לי שיש שני מישורים.

צבי ענבר: המישור האחד הוא פנייה לממשלה - למזכיר הממשלה, שהממשלה תפעל בנושא הזה להוצאת התקנות, פנייה לשר הפנים שהוא אחראי לנושא, וגם ליועץ המשפטי לממשלה.

צבי ענבר: צריך לזרז אותם ולהגיד: יש בנושא הזה בעיות, ומן הראוי לקבוע תקנות שתסדרנה כללים.

אופיר פינס-פז: מי השר לענייני טקסים וסמלים היום?

סגן מזכיר הכנסת דוד לב: שר התיירות, אמנון ליפקין שחק.

אופיר פינס-פז: אז בואו נזמין אותו.

צבי ענבר: זה במישור אחד.

צבי ענבר: לגבי המישור השני – אם ניקח כל נושא שאיננו מוסדר בחוק ושלא נאסר בחוק, בכל זאת לגבי חברי הכנסת ישנם כללי אתיקה, כלומר: מה ראוי ומה לא ראוי לו לחבר הכנסת לעשות.

צבי ענבר: השיקול בסופו של דבר הוא שיקולו של חבר הכנסת, האם השימוש שהוא עושה בסמל המדינה הוא שימוש ראוי, והאם זה נכון מצד חבר הכנסת לעשות את השימוש הזה.

צבי ענבר: הפנייה של חבר הכנסת פריצקי באה לוועדה הזאת לא במישור המשפטי, כי במישור המשפטי אין איסור.

צבי ענבר: מבקש חבר הכנסת מוועדת הכנסת לבוא ולהגיד: במישור האתי של התנהגות חברי הכנסת – כי הרי ועדת הכנסת היא זאת שקבעה את כללי האתיקה – האם זה נכון שאם אני מפרסם מודעה כזאת בעיתון ויופיע הסמל?

צבי ענבר: האם יש בכך כדי להטעות או האם יש בכך שימוש לא ראוי?

צבי ענבר: הוא גם מציג את הפרובלמות ואת האפשרויות למודעות שאולי תוכנן הוא בעייתי.

סאלח טריף: אדוני היועץ, אני מציע שבעניין הזה קודם כל נפנה - גם על פי מה שיש לנו בחוק – למי שאחראי לזה מטעם הממשלה, אם זה השר אמנון ליפקין שחק או שר הפנים.

סאלח טריף: אנחנו נפנה אליו וגם נבקש ממנו לבוא בהצעה, ואולי נזמין אותו לוועדה לדון בעניין הזה.

סאלח טריף: אולי עד אז כל אחד מאתנו ביחד או בנפרד יחשוב איזה כללים כדאי שנקבע בעניין הזה יחד עם הממשלה.

עבד-אלמאלכ דהאמשה: אני רוצה לפנות לחבר הכנסת פריצקי.

עבד-אלמאלכ דהאמשה: אני לא חושב שהעניין הזה כל כך מעסיק את הציבור ושיש על זה בעיות.

עבד-אלמאלכ דהאמשה: למעשה, יש פה מגמה בחודשים האחרונים להיכנס לקטנות ולהגביל את עצמנו בחקיקה בדברים שהם לא עניין של יום יום.

עבד-אלמאלכ דהאמשה: זה עניין של טעם טוב.

עבד-אלמאלכ דהאמשה: אני לא מאמין שמישהו ירצה דווקא להשתמש בסמל המדינה במקום לא ראוי, וגם יכול להיות שמישהו בהיסח הדעת לא משתמש בסמל במקום שכן ראוי שישתמש בו.

עבד-אלמאלכ דהאמשה: לא צריך להכביד על עצמנו ועל הציבור.

עבד-אלמאלכ דהאמשה: אני לא חושב שזה עניין שצריך לעשות ממנו עניין כזה גדול.

עבד-אלמאלכ דהאמשה: אולי תרד מההצעה?

דהאמשה: אם חבריי המכובדים ליד השולחן סבורים שאין בזה הגיון ושהכל יהיה בסדר, נסגור פה את פרוטוקול הישיבה ונלך הביתה.

דהאמשה: זה גם בסדר.

אופיר פינס-פז: אני מציע שיושב ראש הוועדה יוציא מכתב לשר הממונה, ובו נצביע על הפרובלמטיקה ונמליץ לו להיכנס בעובי הקורה במסגרת הסמכויות שלו ולטפל בעניין הזה.

משה גפני: מה מצפים שהוא יחליט?

סגן מזכיר הכנסת דוד לב: היתה לנו התלבטות לפני כמה שנים איך לתלות את דגל המדינה באולם ההרצאות שמצטלם בטלוויזיה.

סגן מזכיר הכנסת דוד לב: אם אנחנו תולים אותו כך, האם צריך בעקבות זה גם לשנות את המגן דוד בהתאם או לא.

סגן מזכיר הכנסת דוד לב: פניתי לגורמים המוסמכים בממשלה – טקסים, סמלים וכיוצא באלה – ולא קיבלתי שום תשובה מוסמכת.

סגן מזכיר הכנסת דוד לב: יש החלטת ועדת אתיקה בדבר שימוש בנייר מכתבים של הכנסת.

סגן מזכיר הכנסת דוד לב: אבל אתה לא מדבר על סמל המדינה, אתה מדבר על הלוגו של המנורה שמתחת כתוב כנסת או חבר כנסת.

יוסף יצחק פריצקי: ישראל – זה סמל המדינה.

סגן מזכיר הכנסת דוד לב: לא, כנסת.

סגן מזכיר הכנסת דוד לב: אתה לוקח את המנורה שמתחתיה כתוב הכנסת, או בצד יכול להופיע חבר כנסת.

סגן מזכיר הכנסת דוד לב: יש פה הנחיה מפורשת מתי מותר ומתי אסור לעשות את זה לגבי נייר מכתבים.

משה גפני: איפה יש הנחיה?

סגן מזכיר הכנסת דוד לב: בהחלטת ועדת האתיקה בדבר שימוש בנייר מכתבים של הכנסת:

סגן מזכיר הכנסת דוד לב: חבר הכנסת לא ישתמש בנייר מכתבים הנושא כותרת הכנסת או כותרת ועדה מוועדות הכנסת למכתביו האישיים.

סאלח טריף: מה זה אומר "מכתביו האישיים"?

משה גפני: לדוגמה הזמנה לבר מצווה.

סגן מזכיר הכנסת דוד לב: אתה יכול לעשות אנלוגיה לגבי פרסום מודעה בעיתון בנושא שקשור לעבודתך הפרלמנטרית ולהגיד שזה הכלל.

משה גפני: אני חושב שדוד לב צודק.

משה גפני: לא ידעתי שיש החלטה של ועדת האתיקה.

משה גפני: אנחנו גם נדרוש מהממשלה דבר שהיא לא תוכל לענות עליו.

משה גפני: במקרה הזה אני מתכוון באופן מקצועי לכל ממשלה.

משה גפני: זה לא דבר שאפשר לקבל לגביו החלטה.

משה גפני: אני יודע שאני עושה שימוש בסמל – אני עושה שימוש בנייר המכתבים שלי, כמו כולם, לדברים שהם לצורך עבודתי.

משה גפני: אני לעולם לא אעשה בזה שימוש לדבר שהוא פרטי.

משה גפני: מה אנחנו נבקש מהממשלה?

משה גפני: אנחנו נבקש מהממשלה שהיא תקבע לנו את הכללים.

משה גפני: איזה כללים היא יכולה לקבוע?

משה גפני: בואו נחשוב רגע.

צבי ענבר: לא לנו, לכל המדינה – איך משתמשים בסמל.

משה גפני: אני מדבר על כל המדינה.

משה גפני: הנידון הוא כיצד מותר או רצוי לעשות שימוש ומתי אסור.

משה גפני: מה יחשוב השר, ועדת השרים, איש המקצוע או היועץ המשפטי שיישב בוועדה?

משה גפני: לכן אני מציע שנקבל החלטה בהתאם לוועדת האתיקה.

סאלח טריף: ברוח הדברים שהתקבלו בוועדת האתיקה?

משה גפני: כן, שוועדת הכנסת קובעת לאור בקשתו של חבר הכנסת פריצקי - בלי קשר להצעה שהוא הציע לגופו של עניין, מכיוון שאני לא חושב שבאמת צריך להשתמש בסמל של המדינה - -

סאלח טריף: ועדת הכנסת מפנה את תשומת ליבו של חבר הכנסת פריצקי להחלטת ועדת האתיקה מיום זה וזה.

משה גפני: לא, ההצעה שלי היא שוועדת הכנסת תקבל החלטה שבעניינים אישיים של חבר הכנסת אין לעשות שימוש בסמל המדינה; ובדברים שנוגעים לעניינו כחבר כנסת הוא רשאי לעשות שימוש, מלבד העניין הספציפי של חבר הכנסת פריצקי - -

סאלח טריף: אנחנו מקבלים את הגישה הזאת.

יוסף יצחק פריצקי: אני חושב שזו ההחלטה שצריכה לצאת והיא נכונה.

סאלח טריף: זה הכיוון, והוא בהחלט ראוי.

סאלח טריף: יש החלטה, ונלך על פיה.

סאלח טריף: ג.

סאלח טריף: הרכב הוועדה המשותפת של ועדת הפנים ואיכות הסביבה וועדת העבודה, הרווחה והבריאות בנושא מתן שירותים ליישובים הבדואים הבלתי מוכרים בנגב

סאלח טריף: יש בידי מכתב מאת חבר הכנסת דוד אזולאי, שמדבר על הקמת ועדה משותפת של ועדת הפנים ואיכות הסביבה וועדת העבודה, הרווחה והבריאות.

סאלח טריף: מטעם ועדת העבודה, הרווחה והבריאות חברי הכנסת: תמר גוז'נסקי, יאיר פרץ, נסים זאב וטלב אלסאנע.

סאלח טריף: מטעם ועדת הפנים ואיכות הסביבה חברי הכנסת: דוד אזולאי, מוחמד כנעאן, איוב קרא וויצמן שירי.

משה גפני: לא בא בחשבון, אדוני היושב ראש.

משה גפני: פשוט לא בא בחשבון.

משה גפני: אתה יכול לרשום את כל סיעת ש"ס....

סאלח טריף: אני מסכים איתך.

סאלח טריף: מטעם ועדת העבודה והרווחה לא יהיו חברי הכנסת יאיר פרץ ונסים זאב, אלא תמר גוז'נסקי וטלב אלסאנע.

אופיר פינס-פז: אני מתנגד שחברת הכנסת תמר גוז'נסקי תהיה חברה.

סאלח טריף: למה?

אופיר פינס-פז: ככה, כי אני מתנגד.

סאלח טריף: יושב ראש הוועדה יהיה דוד אזולאי ולא יהיה עוד נציג מש"ס.

אופיר פינס-פז: אני מבקש את חבר הכנסת אלי בן-מנחם במקום חברת הכנסת תמר גוז'נסקי.

אופיר פינס-פז: חס וחלילה.

אופיר פינס-פז: לגבי חברי ועדת הפנים ואיכות הסביבה זה בסדר.

סאלח טריף: מטעם ועדת העבודה, הרווחה והבריאות הורדנו אוטומטית שני חברי כנסת מטעם ש"ס – יאיר פרץ ונסים זאב.

סאלח טריף: זאת ועדה של שמונה חברי כנסת.

סאלח טריף: לא יכול להיות שיהיה יותר מחבר כנסת אחד ממפלגה, כאשר גם היושב ראש הוא מש"ס.

משה גפני: אני מבקש שמטעם ועדת העבודה, הרווחה והבריאות יהיה יעקב ליצמן.

יורי שטרן: ואני מבקש את צבי הנדל.

סאלח טריף: לגבי חבר הכנסת טלב אלסאנע אין מחלוקת.

אופיר פינס-פז: חברי הכנסת אלסאנע וכנעאן הם מאותה מפלגה.

אופיר פינס-פז: אני מציע שחברי הכנסת מטעם ועדת הפנים ואיכות הסביבה יישארו כמו שסיכמנו.

סאלח טריף: לא, בלי מוחמד כנעאן, כי הוא מהמפלגה של טלב אלסאנע.

אופיר פינס-פז: תוריד את חבר הכנסת טלב אלסאנע.

סאלח טריף: הוא בדואי, בחייך.

סאלח טריף: חבר הכנסת טלב אלסאנע נשאר וחבר הכנסת כנעאן יורד.

סאלח טריף: יש לי עכשיו שלושה מקומות פנויים.

סאלח טריף: השארתי את חברת הכנסת תמר גוז'נסקי.

אופיר פינס-פז: אין אף נציג ממרצ.

אופיר פינס-פז: מי חבר ועדת הפנים ואיכות הסביבה מטעם מרצ?

סאלח טריף: חברי הכנסת מטעם ועדת העבודה, הרווחה והבריאות תמר גוז'נסקי וטלב אלסאנע נשארים.

סאלח טריף: צריך עוד שני חברי כנסת מטעם ועדת העבודה, הרווחה והבריאות.

אופיר פינס-פז: אני מציע את חברי הכנסת ליצמן ואדלשטיין.

יורי שטרן: ואני מבקש את צבי הנדל לפי גודל הסיעה.

סאלח טריף: אני רוצה לדעת שהם חברים בוועדת העבודה, הרווחה והבריאות.

משה גפני: חבר הכנסת ליצמן בוודאי, מה השאלה בכלל?

סאלח טריף: נאמר כאן שחברת הכנסת חוסניה ג'בארה חברת ועדת העבודה, הרווחה והבריאות.

אופיר פינס-פז: תכניס את חבר הכנסת יולי אדלשטיין מטעם ועדת הפנים ואיכות הסביבה.

אופיר פינס-פז: צריך מישהו מטעם שר הפנים.

סאלח טריף: אולי הוא לא רוצה?

אופיר פינס-פז: אמרו לי שהוא רוצה.

אופיר פינס-פז: יושב פה מזכיר הסיעה.

יורי שטרן: אז אני ביקשתי את נציג הסיעה שלנו.

סאלח טריף: אי אפשר להשיג את הכל באופוזיציה, עם כל הכבוד.

יורי שטרן: אז תוציא מישהו מהאופוזיציה.

סאלח טריף: חברת הכנסת תמר גוז'נסקי מהאופוזיציה וגם חברי הכנסת ליצמן וטלב אלסאנע מהאופוזיציה.

יורי שטרן: חבר הכנסת ליצמן – זו קואליציה קנויה.

משה גפני: שיירשם בפרוטוקול שש פעמים שחבר הכנסת ליצמן מהאופוזיציה.

יורי שטרן: מתוך שמונה חברי ועדה חצי מהאופוזיציה – זה בסדר.

סאלח טריף: זה לגמרי לא בסדר.

יורי שטרן: אני לא מבין לפי איזה מפתח אתה מכניס נציגים מהאופוזיציה למשל לשיטתך, ולא מכניס את מי שאני מציע.

סאלח טריף: חברי כנסת ערבים בנושא הבדואים הם עדיפים בעיני.

יורי שטרן: חברת הכנסת גוז'נסקי היא ערבייה?

סאלח טריף: חבר הכנסת טלב אלסאנע הוא בדואי, ויש מפלגה ערבית גדולה שהנציגה שלה היא חברת הכנסת תמר גוז'נסקי.

נאזם באדר: פתאום זאת לא סיעה ערבית.

נאזם באדר: ..

אופיר פינס-פז: חבר הכנסת שטרן, אין לכם בכלל נציג בוועדת העבודה, הרווחה והבריאות.

אופיר פינס-פז: אתם שונאים את הוועדה הזאת.

אופיר פינס-פז: מי הנציג שלכם בוועדה?

יורי שטרן: חבר הכנסת צבי הנדל.

סאלח טריף: אני מציע להוסיף את חבר הכנסת צבי הנדל כתשיעי.

סגן מזכיר הכנסת דוד לב: תקבע עשרה חברי ועדה.

אופיר פינס-פז: תקבע עשרה חברי כנסת בוועדה ותוסיף את חבר הכנסת אלי בן-מנחם.

יורי שטרן: אין בעיה.

נאזם באדר: אני מוכן להחליף את חברת הכנסת תמר גוז'נסקי מטעם ועדת העבודה והרווחה בחבר הכנסת עסאם מח'ול מטעם ועדת הפנים ואיכות הסביבה, אם זה מסתדר לך.

סאלח טריף: זה עוזר לי, כי מטעם ועדת העבודה והרווחה אני מוריד את חברת הכנסת גוז'נסקי ומוסיף במקומה את חבר הכנסת הנדל.

את ההרכב: הצבעה בעד – 5 נגד – אין מתנגדים – אין הרכב הוועדה המשותפת לוועדת הפנים ואיכות הסביבה ולוועדת העבודה, הרווחה והבריאות בנושא מתן שירותים ליישובים הבדואים הבלתי מוכרים בנגב אושר.

סאלח טריף: תודה.

סאלח טריף: אין מתנגדים – הרכב הוועדה אושר.

סאלח טריף: אני רוצה לעבור לנושא הבא.

סאלח טריף: איפה חבר הכנסת דוד אזולאי?

משה גפני: הוא צריך להגיע.

סאלח טריף: אז נחכה לו.

סאלח טריף: ה.

סאלח טריף: בקשה להעברת הצעת חוק מוועדה לוועדה אחרת

סאלח טריף: חבר הכנסת דוד אזולאי פונה בהצעת חוק הרשויות המקומיות (בחירות) (תיקון – גיל הבוחר), התש"ס 1999: "1.

סאלח טריף: ביום י"ב בשבט התש"ס...דנה מליאת הכנסת, בקריאה טרומית, בהצעת חוק הרשויות המקומיות (בחירות) (תיקון – גיל הבוחר).

סאלח טריף: ..

סאלח טריף: של חבר הכנסת דני נוה.

סאלח טריף: 2.

סאלח טריף: בתום הדיון הועברה הצעת החוק לוועדת החוקה חוק ומשפט, להכנה לקריאה ראשונה.

סאלח טריף: 3.

סאלח טריף: הצעת חוק זו מבקשת להנמיך את סף הגיל...

סאלח טריף: הן לבחירות לראש הרשות המקומית והן בבחירות למועצת הרשות.

סאלח טריף: 4.

סאלח טריף: עניינה של הצעת חוק זו מצויה בתחום טיפולה של ועדת הפנים ואיכות הסביבה.

סאלח טריף: 5.

סאלח טריף: לאור האמור, אבקשך להביא את העניין בפני ועדת הכנסת על מנת שתורה על העברת הצעת חוק זו לוועדת הפנים ואיכות הסביבה.

סאלח טריף: "

סאלח טריף: אדוני היועץ המשפטי, האם יש הסכמה להעביר את העניין לוועדת הפנים ואיכות הסביבה?

צבי ענבר: כן (מהנהן בראשו).

סאלח טריף: רבותיי, מי בעד אישור בקשת יושב ראש ועדת הפנים ואיכות הסביבה?

סאלח טריף: בעד – 5 נגד – אין נמנעים – אין בקשתו של יושב ראש ועדת הפנים ואיכות הסביבה להעביר את הצעת חוק הרשויות המקומיות (בחירות) (תיקון – גיל הבוחר), התש"ס 1999 לוועדת הפנים ואיכות הסביבה התקבלה.

סאלח טריף: תודה.

סאלח טריף: הצעת החוק תעבור לוועדת הפנים ואיכות הסביבה.

סאלח טריף: ד.

סאלח טריף: קביעת ועדות לדיון בהצעות חוק והצעות לסדר-היום – ערעור

סאלח טריף: אני רוצה לדון עכשיו בערעור ולהחליט.

סאלח טריף: מדובר בחוק יסוד שהדתיים מבקשים להעביר אותו לוועדת הפנים ואיכות הסביבה.

משה גפני: לא הדתיים.

סאלח טריף: החברים.

משה גפני: לא החברים.

משה גפני: הוועדה החליטה להעביר את זה לוועדת הפנים ואיכות הסביבה.

סאלח טריף: לא, הוועדה החליטה להעביר את זה לוועדת החוקה, חוק ומשפט, והיה ערעור.

משה גפני: היתה החלטה להעביר לוועדת הפנים ואיכות הסביבה.

סאלח טריף: לוועדת החוקה, חוק ומשפט.

סאלח טריף: קיימנו דיון וביקשת התייעצות סיעתית, ואנחנו צריכים להחליט בעניין.

יורי שטרן: אני מציע לאשר מחדש את ההחלטה הקודמת.

סאלח טריף: חבר הכנסת גפני, לא משנה כרגע אם אני טועה או לא, אנחנו צריכים להחליט.

סאלח טריף: ההחלטה שלנו צריכה להיות האם זה עובר לוועדת הפנים ואיכות הסביבה או לוועדת החוקה, חוק ומשפט.

סאלח טריף: אתה מסכים איתי?

משה גפני: כן.

סאלח טריף: זה הכל.

סאלח טריף: אין על מה להתווכח, כי היתר לא חשוב.

סאלח טריף: המערער הוא חבר הכנסת יורי שטרן.

סאלח טריף: אני מבקש שהוא ינמק.

יורי שטרן: כל חוקי היסוד, ולכן גם חוק יסוד זה, אמורים להיות נידונים בוועדת החוקה, חוק ומשפט.

יורי שטרן: אם חוקי היסוד יתפזרו בין הוועדות האחרות, זה סוף השיטה.

יורי שטרן: אם חברי כנסת מכובדים מתנגדים לעצם חקיקת חוקי היסוד, המקום להתנגדותם ולערער על השיטה כולה הוא במליאת הכנסת.

יורי שטרן: לא יכול להיות שחוק יסוד: איכות הסביבה – שעל תוכנו אין לאף אחד ערעור – ייקבר בגלל שהוא נקרא חוק יסוד, ואם זה לא כך בחוק היסוד, אז כל הצורה שלו צריכה להשתנות, כי לחוק היסוד הגדרות משלו וניסוח משלו.

סאלח טריף: החלטנו גם שזה יחזור לוועדת הפנים ואיכות הסביבה, אם ועדת החוקה, חוק ומשפט תראה לנכון - -

יורי שטרן: מאה אחוז.

אופיר פינס-פז: חבר הכנסת שטרן, אני רוצה שתדע - ואני יכול להרגיע גם את החברים הדתיים – שיש החלטה של הקואליציה שאנחנו לא דנים בחוקי יסוד בוועדת החוקה, חוק ומשפט עד תקופה מסויימת.

אופיר פינס-פז: נדמה לי שלקחנו פסק זמן של שנה.

אופיר פינס-פז: כך או כך, הצעת החוק מוגבלת, אלא אם כן אתם משנים אותה - -

מיכאל נודלמן: זה מהאחד בינואר.

אופיר פינס-פז: - - אלא אם כן אתם משנים אותה לא לחוק יסוד, אלא לחוק רגיל, ואז זה לא משנה – גם כך היא בוועדת הפנים ואיכות הסביבה.

אופיר פינס-פז: חישבו על זה עוד פעם.

משה גפני: אין חולק על העניין - ואני יודע מה שהיועץ המשפטי יאמר, והוא יהיה צודק – שחוקי יסוד אמורים להידון בוועדת החוקה, חוק ומשפט של הכנסת.

משה גפני: אני לא מערער על זה; זה ברור לחלוטין שדינם של חוקי יסוד להיות נידונים בוועדת החוקה, חוק ומשפט.

משה גפני: אלה הכללים, וזה ברור לגמרי.

משה גפני: כאשר יש ערעור, או כאשר יש ויכוח במליאת הכנסת על פי התקנון, הנושא עובר לדיון בוועדת הכנסת.

משה גפני: למה זה עובר לדיון בוועדת הכנסת?

משה גפני: הרי אם הכלל הוא חד משמעי שחוקי יסוד צריכים לעבור לוועדת החוקה, חוק ומשפט, בעצם לא היה צריך להתקיים דיון.

יורי שטרן: אתה צודק.

זהבה גלאון: עצם הערעור הוא בעייתי.

משה גפני: המציאות היא שהתקנון קובע שוועדת הכנסת אף על פי כן רשאית, ולא רק רשאית אלא חייבת, לדון כאשר מתקיים ויכוח לגבי העניין של חוק יסוד, האם הוא יכול לעבור גם לוועדה אחרת.

משה גפני: אילולא כך, לא היה בכלל מקום לדיון, כיוון שוועדת הכנסת היא איננה חותמת גומי, אלא היא צריכה לשקול את הדברים לאור העיקרון שזה צריך לעבור לוועדת החוקה, חוק ומשפט, וזה המקרה הקלאסי.

מיכאל נודלמן: זה לא רק לגבי חוקי יסוד, זה גם לגבי חוקים אחרים.

משה גפני: עכשיו אני מדבר רק על חוקי יסוד.

משה גפני: אילולא קיים היה הכלל הזה לגבי חוקי יסוד, אין בכלל ספק שזה לא היה מובא לדיון בוועדת הכנסת וזה היה צריך באופן אוטומטי לעבור לוועדת החוקה, חוק ומשפט.

משה גפני: מכיוון שאין הדברים כך, ועדת הכנסת צריכה לדון בזה; וזה המקרה הקלאסי שעליו הוועדה צריכה לדון.

סאלח טריף: ואנחנו דנים.

משה גפני: ואני אומר לחברי הוועדה על מה הדיון.

משה גפני: מכיוון שמדובר על הצעת חוק שעניינה בעצם נמצא בקונסנסוס, זאת אומרת: המקרה הזה של החוק של חבר הכנסת נודלמן היא הצעה ראויה והיא הצעה שכולנו מעוניינים לקדם את חקיקתה.

סאלח טריף: אבל במסגרת חוק, לא חוק יסוד.

משה גפני: הצעת החוק הזאת עניינה איכות הסביבה.

משה גפני: כולנו יודעים את חשיבותה, ואנחנו יודעים את הבעייתיות שבעניין.

משה גפני: מכיוון שאנחנו יודעים שאם זה יימשך במסגרת של חוק יסוד – שמענו כאן את יושב ראש הקואליציה, ושמענו את התחייבותו של ראש הממשלה בכתב ובעל פה – ומכיוון שהוחלט על ידי הממשלה להקים ועדה ציבורית שתדון במשך שנה בנושא של חוקי יסוד בכלל – אני לא מדבר על חוקי היסוד הטכניים, ויש למשל הצעת חוק של חבר הכנסת דוד טל שהונחה על שולחן הכנסת שהיא חוק יסוד, אבל זה חוק יסוד טכני, זה חוק יסוד: השפיטה או חוק יסוד: הכנסת או חוק יסוד: הממשלה, ולא על אלה אנחנו מדברים, אלא אנחנו מדברים על חוקי יסוד שעניינם איכות הסביבה, חופש העיסוק וכדומה – ומכיוון שאנחנו מעוניינים שהחוק הזה יקודם, אם במקרה הזה הוא יועבר לוועדת החוקה, חוק ומשפט, אנחנו יודעים שהחוק ייקבר שם.

משה גפני: לא עולה על דעתו של איש מבין חברי הוועדה שראש הממשלה לא יקיים את התחייבותו.

משה גפני: זה לא עולה על הדעת גם מכיוון שבעקבות החלטת ממשלת ישראל על הקמת ועדה שתדון בחוקי היסוד, ועדת החוקה, חוק ומשפט דחתה את ההצבעה על מספר חוקי יסוד – שהם גם חוקי יסוד חשובים - לאחר שהיא כמעט הביאה אותם להצבעה.

משה גפני: לכן, מכיוון שאני ורבים מבין החברים שנוכחים כאן בוועדה מעוניינים מאד - -

זהבה גלאון: השתלטתם?

זהבה גלאון: כמה?

משה גפני: אבל אתם בקואליציה, מה את רוצה?

סאלח טריף: אני מודה לך.

סאלח טריף: אני מעביר את רשות הדיבור לחבר הכנסת דוד אזולאי.

משה גפני: תביא את זה להצבעה.

דוד אזולאי: אני באמת לא מבין את הוויכוח.

דוד אזולאי: אינני מבין מדוע צריך להתווכח כאן, שהרי לכולם זה ברור שזה נושא ששייך לוועדת הפנים ואיכות הסביבה.

דוד אזולאי: ועדת הפנים ואיכות הסביבה דנה בנושא איכות הסביבה.

דוד אזולאי: האם בגלל שהכניסו את המילים "חוק יסוד" לא רוצים להחזיר את זה לוועדת הפנים ואיכות הסביבה, או שזה בגלל היושב ראש?

זהבה גלאון: זאת הסיבה.

דוד אזולאי: חברת הכנסת זהבה גלאון, את יודעת מה אומרים על מי שחושד בקשרים.

דוד אזולאי: תנו לי פעם אחת את הזכות לקיים דיון בחוק יסוד בוועדה שלי.

דוד אזולאי: אין שום סיבה בעולם למנוע ממני את הזכות הזאת.

דוד אזולאי: חבר הכנסת נודלמן מכיר אותי.

מיכאל נודלמן: אני מכיר, אבל זה לא הנושא של איכות הסביבה.

מיכאל נודלמן: זה חוק יסוד.

דוד אזולאי: ביחד נוכל לקדם את החוק הזה לטובת עם ישראל.

דוד אזולאי: לכן אני פונה ומבקש מחברי הוועדה המכובדים לעשות הכל על מנת שהחוק הזה יידון בוועדת הפנים ואיכות הסביבה, ששם זה המקום הטבעי לדון בו.

זהבה גלאון: אני רוצה לומר שיש לי הרבה הערכה לחבר הכנסת אזולאי, יושב ראש ועדת הפנים ואיכות הסביבה.

זהבה גלאון: אני חושבת שהוא גם יודע את זה.

זהבה גלאון: אין ספק שכאשר דנים בנושאים שנוגעים לאיכות הסביבה, זה טבעי שהם יידונו בוועדת הפנים ואיכות הסביבה.

זהבה גלאון: לא רק שזה טבעי, הם צריכים להידון בוועדת הפנים ואיכות הסביבה.

זהבה גלאון: חבר הכנסת דוד אזולאי, אני חושבת שנעשה כאן ניסיון התחכמות, עם כל הכבוד הראוי.

זהבה גלאון: לא דומה חוק בנושא איכות הסביבה לחוק יסוד: איכות הסביבה.

זהבה גלאון: דינם של חוקי היסוד להגיע לוועדת החוקה, חוק ומשפט.

זהבה גלאון: כך אני למדתי בכהונתי הקצרה בכנסת.

זהבה גלאון: חבר הכנסת גפני, מה אתה חושש?

זהבה גלאון: ראש הממשלה התחייב שתקום ועדה ציבורית לבחינתם של חוקי יסוד.

זהבה גלאון: יושב ראש ועדת החוקה, חוק ומשפט קיבל עליו שעד שהוועדה הציבורית, תוך שנה, לא תחליט את מה שהיא תחליט, הנושא הזה לא יידון.

זהבה גלאון: אני מבינה שגם על חבר הכנסת נודלמן מקובל, שמבחינה פרוצדורלית חוק היסוד שלו יעבור לוועדת החוקה, חוק ומשפט וישכב שם כמו ששוכבים שאר חוקי היסוד.

רחמים מלול: חברת הכנסת זהבה גלאון, אנחנו פשוט חוששים שהחברים של ועדת החוקה, חוק ומשפט אינם מצויים בכל ההיבטים של איכות הסביבה.

זהבה גלאון: חבר הכנסת מלול, אני משוכנעת שרק זה עומד נגד עיניכם ושבגלל זה אתם רוצים להעביר את זה לוועדת הפנים ואיכות הסביבה.

זהבה גלאון: יש כאן תקדים מסוכן של ניסיון להתחכם במה שקשור בחוקי יסוד.

זהבה גלאון: חוק יסוד צריך לעבור לוועדת החוקה, חוק ומשפט.

זהבה גלאון: אדוני היושב ראש, אני רוצה שלא ייווצר תקדים, אלא שהחוק הזה יעבור לוועדת החוקה, חוק ומשפט.

צבי ענבר: חבר הכנסת אזולאי לא היה נוכח כאן בשעת הדיונים הקודמים ולא שמע את ההנמקות, ולכן הוא גם ייחס לחברי כנסת שונים מניעים שונים.

צבי ענבר: את הנימוקים המשפטיים לא מפי תשמע, מפי חבר הכנסת גפני תשמע.

צבי ענבר: אני מסכים לכל הנימוקים המשפטיים של חבר הכנסת גפני, שבאמת כדרכו מציג בדרך כלל את הנימוקים האלה בדרך שאני מסכים איתו.

ראובן ריבלין: מה עם המקרים היוצאים מן הכלל?

צבי ענבר: יש מקרים יוצאים מהכלל.

צבי ענבר: אמרתי בדרך כלל.

סאלח טריף: בדרך כלל יוצא מן הכלל הוא מנמק.

צבי ענבר: ראשית, כחוק יסוד זה חייב ללכת לוועדת החוקה, חוק ומשפט.

צבי ענבר: אם תגיע ועדת החוקה, חוק ומשפט למסקנה שמן הראוי שהנושא הזה יוסכם בחוק רגיל, הרי סוכם כבר פה בוועדה שזה יועבר לוועדת הפנים ואיכות הסביבה.

צבי ענבר: חוקי יסוד צריכים לקבוע את עקרונות היסוד.

צבי ענבר: לא כל הדברים נקבעים בחוקי היסוד.

צבי ענבר: אם יש לנו חוק יסוד: מבקר המדינה, זה הוא חוק קצר שקובע עקרונות, והוא נידון בוועדת החוקה, חוק ומשפט.

צבי ענבר: אבל לאחר מכן, החוק המפורט שעוסק במבקר המדינה ושחוק היסוד גובר עליו - והחוק הרגיל צריך להיות כפוף לו - עבר לוועדה לביקורת המדינה.

צבי ענבר: אם אנחנו רוצים שנושא איכות הסביבה לא יחוקק בעתיד בוועדה אחרת – נניח בוועדת הכלכלה, כאשר ועדת הכלכלה תרצה לקבוע בחוק הוראות שיבטיחו שכדי שיוכלו מפעלים להתפתח, הם רשאים לזהם את הנחלים.

צבי ענבר: נאמר שוועדת הכלכלה תרצה לקבוע את זה בחוק.

צבי ענבר: אבל אם יהיה חוק יסוד שיאסור שתהיה חקיקה שמתירה פגיעה באיכות הסביבה, הוראות חוק היסוד תגברנה.

צבי ענבר: לכן, כמי שחרד לאיכות הסביבה, אני מציע – אני לא מדבר על העיקרון הכללי, חוקי יסוד מקומם בוועדה שהיא עוסקת בחוקי היסוד ובעקרונות היסוד הכלליים – שיבוא חוק היסוד לוועדת החוקה, חוק ומשפט, ייקבעו העקרונות, ולאחר מכן הפרטים - כמו בחוקים אחרים - יועברו לחוק איכות הסביבה.

רחמים מלול: אדוני היועץ המשפטי, אפשר לעשות את זה בצורה הפוכה?

צבי ענבר: קודם כל ניתנה התורה.

משה גפני: אז למה אתה מסכים לעכב את זה?

יורי שטרן: אני לא מסכים.

משה גפני: אבל הודיעו שיעכבו את זה.

יורי שטרן: שום חקיקה פרטנית טכנית יותר לא יכולה למלא חלל חוקתי שיש לנו בהעדר חקיקת על בנושא איכות הסביבה, שתגבור – כדבריו של היועץ המשפטי לכנסת – על כל חוק וחוק נפרד.

יורי שטרן: יש צורך בכך, אז את המלחמות נגד שיטת חוקי היסוד יש איפה לנהל.

יורי שטרן: נמצא דרך להתמודד עם העיכובים בוועדת החוקה, חוק ומשפט, אם יהיו.

יורי שטרן: לא מדובר פה באיזשהו שינוי מילולי והפיכתו של החוק בתת כותרת מחוק יסוד לסתם חוק של איכות הסביבה, כי הנוסח שלו הוא נוסח בלעדי ייחודי של חוק יסוד שקובע מסגרת בלבד.

יורי שטרן: ואם אנחנו לא נגיע לחקיקה כזאת, אנחנו נמשיך בכל מיני צעדים, נהלים וחוקים נוספים שפוגעים באיכות הסביבה.

יורי שטרן: לכן אני מבקש מכם להסיר את התנגדותכם לצורך העניין, למען המטרה המשותפת שלנו, שהיא איכות הסביבה.

ראובן ריבלין: אדוני היושב ראש, יש לי קונפליקט בין אהדתי לש"ס לבין החובה שלי להצביע בעד ועדת החוקה, חוק ומשפט.

משה גפני: יש לי הצעה, אדוני היושב ראש.

משה גפני: מכיוון שחבר הכנסת יורי שטרן אכן שכנע אותי שכשמדובר בעניין של איכות הסביבה מדובר על פצצת זמן מתקתקת שצריך מייד לקדם את החקיקה בה, אני מציע שנלך בסדר הבא: אני מציע שאנחנו לא נבטל את העניין של חוק יסוד.

משה גפני: אנחנו נתחיל את החקיקה, ומכיוון שלא יתחילו לדון בחוק, ידונו בחוק היסוד לא בכותרת של מה שאמר היועץ המשפטי.

משה גפני: ועדת הפנים ואיכות הסביבה תתחיל מייד לדון בפרטי החוק ולא תבטל את העניין של חוק היסוד.

זהבה גלאון: לא בא בחשבון.

סאלח טריף: רבותיי, יש לנו שתי הצעות.

סאלח טריף: אנחנו נצביע עליהן.

משה גפני: לאחר שתושלם הוועדה שהממשלה הקימה בנושא של חוקי היסוד וחוק יסוד: איכות הסביבה ויסתבר בהמלצות של הוועדה – אני מניח כך – שאפשר לחוקק אותם, ואחרי שתושלם מלאכת החקיקה בוועדת הפנים, הוא יועבר לוועדת החוקה, חוק ומשפט לאישור לחוק יסוד.

סאלח טריף: אני מודה לך.

סאלח טריף: ההחלטה של הוועדה היתה להעביר את הנושא לוועדת הפנים ואיכות הסביבה.

סאלח טריף: היה ערעור של חבר הכנסת יורי שטרן, שצריך להעביר חוק יסוד לוועדת החוקה, חוק ומשפט.

סאלח טריף: אנחנו מצביעים על הערעור.

סאלח טריף: מי שבעד הערעור, הוא בעד העברת העניין לוועדת החוקה, חוק ומשפט.

סאלח טריף: ומי שנגד הערעור, הוא בעד השארת החוק בוועדת הפנים ואיכות הסביבה.

סאלח טריף: מכיוון שיש לנו כאן מחליפים, אני מבקש לדעת מי מצביע, כדי שלא נתבלבל.

סאלח טריף: חבר הכנסת אופיר פינס-פז לא נמצא.

זהבה גלאון: חבר הכנסת יוסי כץ מחליף את חבר הכנסת אופיר פינס-פז.

אתי בן-יוסף: חבר הכנסת אלי בן-מנחם לא נמצא.

אתי בן-יוסף: חברת הכנסת סופה לנדבר לא נמצאת.

אתי בן-יוסף: חבר הכנסת מוחמד ברכה נמצא.

אתי בן-יוסף: חבר הכנסת עמיר פרץ לא נמצא.

אתי בן-יוסף: חבר הכנסת מאיר שטרית לא נמצא.

אתי בן-יוסף: חבר הכנסת ראובן ריבלין לא נמצא.

ציפי לבני: אחד מהם אני מחליפה.

אתי בן-יוסף: חבר הכנסת ישראל כץ לא נמצא.

אתי בן-יוסף: חבר הכנסת מיכאל איתן לא נמצא.

אתי בן-יוסף: חבר הכנסת אמנון כהן לא נמצא.

אתי בן-יוסף: חבר הכנסת רחמים מלול מחליף אותו.

אתי בן-יוסף: חבר הכנסת משולם נהרי נמצא.

אתי בן-יוסף: חבר הכנסת יאיר פרץ נמצא.

אתי בן-יוסף: חברת הכנסת נעמי חזן נמצאת.

אתי בן-יוסף: חברת הכנסת זהבה גלאון נמצאת.

אתי בן-יוסף: חבר הכנסת יולי אדלשטיין נמצא.

אתי בן-יוסף: חבר הכנסת אליעזר זנדברג לא נמצא.

ויקטור בריילובסקי: אני מחליף אותו.

אתי בן-יוסף: חברי הכנסת רוני מילוא וזבולון אורלב לא נמצאים.

יורי שטרן: האם זכותי להצביע, או שאני לא משתתף בהצבעה?

סאלח טריף: אתה מצביע, כי אתה חבר ועדה.

אתי בן-יוסף: חבר הכנסת עבד אלמאלכ דהאמשה לא נמצא.

אתי בן-יוסף: חבר הכנסת רחבעם זאבי נמצא.

סאלח טריף: מי שלא קראנו את שמו ומי שאינו על תקן מחליף, לא מצביע.

סאלח טריף: חבר הכנסת טלב אלסאנע מחליף את חבר הכנסת דהאמשה.

סאלח טריף: מי בעד אישור ערעורו של חבר הכנסת יורי שטרן ובעד העברת החוק לוועדת החוקה, חוק ומשפט?

סאלח טריף: בעד – 10 נגד – 6 נמנע – 1 ערעורו של חבר הכנסת יורי שטרן התקבל.

סאלח טריף: אני נמנע.

משה גפני: אני מבקש רביזיה.

סאלח טריף: הערעור אושר.

סאלח טריף: היתה התייעצות סיעתית והיה ערעור.

סאלח טריף: לפי דעתי יש אפשרות לרביזיה, אבל תנו לי להתייעץ עם היועץ המשפטי אחרי כל ההליך הזה, ואם הוא יאשר – תהיה רביזיה.

משה גפני: אתם רוצים לקבור את החוק, ואני בעדו.

משה גפני: אתם הסכמתם לקבור את החוק.

משה גפני: אתם נגד איכות הסביבה.

משה גפני: המשך - א.

משה גפני: בקשת יושב-ראש הוועדה למאבק בנגע הסמים להכיר בוועדה כוועדה קבועה

סאלח טריף: רבותיי, אנחנו מצביעים על בקשתו של יושב ראש הוועדה למלחמה בנגע הסמים על הפיכת הוועדה הזאת לוועדה סטטוטורית.

סאלח טריף: אנחנו דחינו את ההצבעה, כדי שחברי הכנסת יוכלו להתארגן ולא יוכלו להגיד שעשינו מחטף לחבר הכנסת אלסאנע.

מקסים לוי: יש לי הצעה לסדר.

מקסים לוי: לא יכול להיות שכאשר יש המון ועדות בכנסת, יביאו ועדה כזאת לדיון כדי להפוך אותה לוועדה קבועה.

מקסים לוי: לכן, אני חושב שצריך לדחות את הדיון הזה.

סאלח טריף: דחינו כבר פעמיים, כי היתה התנגדות של יושב ראש הכנסת לעניין הזה.

מקסים לוי: אבל לא יכול להיות שיביאו כל ועדה לא קבועה בחוק להסדר כזה או אחר.

טלב אלסאנע: זה המקום.

מקסים לוי: צריך לקיים דיון בנשיאות הכנסת עם יושב ראש הכנסת על עצם מעמדן של הוועדות האלה שהוקמו בגלל מחוייבות קואליציונית.

סאלח טריף: אני לא פותח דיון.

סאלח טריף: אני רק מסביר שהאכסניה לדיון בעניין הזה ולקביעת העניין היא ועדת הכנסת, אבל יושב ראש הכנסת הביא את מכתבו המתנגד להרחבת הוועדות הסטטוטוריות, כולל התנגדותו לוועדה למאבק בנגע הסמים.

סאלח טריף: התקיים דיון.

סאלח טריף: מפאת כבודו של היושב ראש, אנחנו דחינו את ההחלטה כדי שיוכל להופיע.

סאלח טריף: אבל מה לעשות, הוא לא יכול להגיע.

סאלח טריף: זה המצב בו אנחנו נתונים.

סאלח טריף: אני מבקש להצביע על בקשתו של חבר הכנסת טלב אלסאנע.

נעמי חזן: יש לי שאלה עניינית משפטית.

נעמי חזן: אם ועדת הכנסת דוחה את הבקשה היום, תוך כמה זמן אפשר להעלות מחדש את הבקשה?

סאלח טריף: אני מניח שאין מניעה משפטית לדיון בוועדה בעניין הזה.

סאלח טריף: את יודעת שזה מסמכותו של יושב ראש הוועדה להניח את העניין לדיון חוזר, אם יש מקום לדיון חוזר.

סאלח טריף: לכן, אני לא חושב שיש הוראה משפטית שמונעת קיום דיון.

סאלח טריף: זו תשובתי על פי ידיעתי.

רחבעם זאבי: אני מתמיד לבוא לוועדה, ולא זכור לי דיון כזה, אבל אני מאמין לך שהיה דיון כזה.

מקסים לוי: היה דיון.

רחבעם זאבי: אני מבקש כחריג לתת לי לדבר בנושא הזה, מפני שאני חושב שהוא רציני, אחראי ועקרוני.

רחבעם זאבי: מכיוון שיושב ראש הכנסת לא בא, אני מקבל ממנו אולי רשות לדבר במקומו.

רחבעם זאבי: אני למדתי את העניין.

רחבעם זאבי: קראתי את כל הספרים הנוגעים בדבר: את ספרו של צידון, את ספרו של נתנאל לורך ועברתי על שני ספרים של שבח וייס.

רחבעם זאבי: אני חושב שהנושא הזה הוא רציני, ושאי אפשר לדון בו כתוצאה מבריתות או שיקולים קואליציוניים.

רחבעם זאבי: המערכת יכולה להתחלף.

רחבעם זאבי: כשייסדו את הכנסת, מינו ועדה של שבעה חברי כנסת דאז של האבות המייסדים שהמליצה על 15 ועדות.

רחבעם זאבי: תקפו אותם וירדו לשמונה ועדות.

רחבעם זאבי: היו כאלה שהציעו שהוועדות תהיינה בחתך של משרדי הממשלה, כי הרי תפקידה של ועדת הכנסת לבקר את הממשלה, את הזרוע המבצעת.

רחבעם זאבי: גם זה התקבל חלקית ולא חלקית.

רחבעם זאבי: היו התפתחויות שונות במשך השנים.

רחבעם זאבי: אבל אי אפשר לבנות ועדות קבע לפי אנשים, או לפי יוזמות, אפילו מבחינת בינוי.

רחבעם זאבי: הרי בנו את הכנסת הזו בתפיסת עולם של X ועדות, ואי אפשר למתוח כמו הרמוניקה את הבניין.

רחבעם זאבי: אין פה ביטוי למליאה של הכנסת, אבל אם היית נותן לדוד לב לדבר, הוא היה מסביר לך שאנחנו כבר הגענו למצב שכאשר הקימו את הוועדה לענייני ביקורת המדינה, פלשו לקומה השנייה שהיא קומת הממשלה, ושם מיקמו את הוועדה לענייני ביקורת המדינה.

רחבעם זאבי: היום יש לנו ועדות שירדו למרתף, והן ועדות בסטטוס משתנה.

רחבעם זאבי: אני עשיתי רשימה, כדי להוכיח לחברי ועדת הכנסת שעוד 15 ועדות יכולות לקום: ועדה קבועה לקידום מעמד הילד, ועדה קבועה לחקלאות והתיישבות, ועדה קבועה לארכיאולוגיה וספורט, ליש"ע, לתרבות בהפרדה מחינוך, למיעוטים, לחוץ בהפרדה מחוץ וביטחון.

רחבעם זאבי: אגב, היום עולה להצבעה בכנסת הצעת חוק להפריד את חוץ מביטחון.

נעמי חזן: איך תצביע?

רחבעם זאבי: אני לא יודע, אני על תקן מתלבט.

רחבעם זאבי: ועדה למשטרה וביטחון פנים בהפרדה מפנים - כי פעם המשטרה היתה כפופה לפנים – ועדת אנרגיה, ועדה לתקשורת, ועדה לאיכות הסביבה, ועדה לתיירות וועדה לנושא תאונות דרכים.

סאלח טריף: מתחילת כהונתה של הכנסת הזאת יש אינפלציה של ועדות.

סאלח טריף: אני ציינתי את זה גם בפני סגני היושב ראש וגם בוועדות משנה ובוועדות סטטוטוריות וכן הלאה.

סאלח טריף: המגמה היתה מההתחלה ועד הסוף לחסום את הפרצה הזאת, לא משנה במי מדובר, באיזה חבר כנסת ובאיזו סיעה.

סאלח טריף: זו עמדה עקרונית חד משמעית כדי לשמור גם על כבודה של הכנסת.

סאלח טריף: הכנסת הפכה להיות שק חבטות של הממשלה כדי לתת פתרונות, לצערי, שאי אפשר לתת אותם בקואליציה בתוך הממשלה.

סאלח טריף: לכן אנחנו נטפל בהצעת חוק להגבלת מספר סגני היושב ראש, ואני גם מקווה שתהיה הצעת חוק, אולי אחרי למידה מאד רצינית ובדיקה של מספר ועדות סטטוטוריות, ואולי הוועדות שיוקמו יהיו ועדות אד-הוק ותו לא.

סאלח טריף: זו היתה המגמה.

סאלח טריף: לכן היתה התנגדותו של יושב ראש הכנסת.

סאלח טריף: לא מן הסתם נתתי לחבר הכנסת זאבי, שהוא ותיק חברי הכנסת, לדבר פה.

יאיר פרץ: מפאת כבודו של יושב ראש הכנסת, אני בכל זאת מאפשר לו להופיע בוועדה ולהגיד את דברו.

יאיר פרץ: אני חושב שהוא ראוי לכך.

יאיר פרץ: לכן אני מבקש לדחות את ההצבעה.

טלב אלסאנע: אני מסכים להצעה.

טלב אלסאנע: להבדיל מוועדות אחרות, הוועדה למאבק בנגע הסמים קיימת זו קדנציה שלישית.

טלב אלסאנע: היושב ראש בישיבה הראשונה הודיע שהוא הולך להקים ועדה קבועה.

טלב אלסאנע: אני אמנם היושב ראש שלה עכשיו, אבל אני לא יודע מי יהיה היושב ראש שלה מחר.

טלב אלסאנע: אני חושב שעל הוועדה הזו מוטלת אחריות מאד רצינית להבדיל מוועדות אחרות.

סאלח טריף: מכיוון שאתה מסכים שלא תיערך הצבעה, ואני לא נוטה לקיים הצבעות מהירות – אני דחיתי את זה כמה פעמים – אני גם נוטה לקבל את זה, ולא תתקיים הצבעה.

סאלח טריף: אני מציע בעתיד לשקול היטב כל פנייה, כי לפניות כאלה יהיה אופי של הסכמה והבנה באופן עקרוני ולא יתבצעו הצבעות של מחטפים.

סאלח טריף: ו.

סאלח טריף: הצעות לפתרון מצוקת החדרים לחברי הכנסת ולשרים

סאלח טריף: הנושא הזה הוא נושא שהתחלנו לדון בו, אבל לא סיימנו.

סאלח טריף: הוא נושא חשוב מאין כמוהו, והוא נושא החדרים.

סאלח טריף: יש עדיין מצוקה.

סאלח טריף: אני רוצה להציג את המצוקה הקיימת עכשיו, שאנחנו חייבים לפתור אותה.

רחבעם זאבי: לסיעות או לחברי כנסת?

סאלח טריף: יש סיעה, יש ועדה ויש שר.

סאלח טריף: יש בעיות.

סאלח טריף: אני פניתי ליושב ראש הכנסת.

סאלח טריף: אני מקיים דיון על העניין הזה גם באמצעות מזכיר הכנסת שמנסה למצוא פתרונות וגם מר אבי לוי שנמצא כאן.

סאלח טריף: מוכרחים פעם אחת ולתמיד לסיים את העניין הזה של החדרים בכנסת, עד שנמצא פתרון.

סאלח טריף: אני מבקש לומר שהעניין הזה נפתר עכשיו חלקית על ידי קרוואן אחד שהובא לכאן, אבל טרם נפתר סופית.

יולי יואל אדלשטיין: אבל הוא איננו חבר כנסת.

סאלח טריף: לא משנה, הוא בא לכאן והוא שר.

סאלח טריף: יש קומת ממשלה, ואנחנו משבצים אותו בקרוואן, כאשר הוא מקיים ישיבות של הממשלה בכנסת.

סאלח טריף: אנחנו לא יכולים להשאיר אותו שם, עם כל הכבוד.

סאלח טריף: אני ביקשתי ממזכיר הכנסת שיטפל בזה.

סאלח טריף: מזכיר הכנסת פנה לסגנית השר מרינה סולודקין, ופשוט הצענו חילופים, כי גם סגן שר הביטחון שמשיב מדי שבוע בשם שר הביטחון ונמצא בכנסת נמצא בקרוואן.

סאלח טריף: מן הראוי שנעשה את החילופים האלה לשרים שיהיו בקומת הממשלה, וסגני שרים יכולים להיות למטה.

סאלח טריף: אני חושב שזה פתרון שמן הראוי שיהיה.

משה גפני: אני חושב שצריך להציע משהו אחר.

סאלח טריף: זאת ההצעה שנראתה לי ושהוצגה על ידי מזכיר הכנסת, ושאני מאד מקבל אותה.

סאלח טריף: בכל זאת, זאת אותה ממשלה, זה שר וזאת סגנית שר, ומן הראוי שכך יהיה.

סאלח טריף: חבר הכנסת מוחמד ברכה הוא יושב ראש סיעה, והוא חבר כנסת שבאים אליו לכאן מהציבור הערבי.

סאלח טריף: אני ראיתי את החדר שלו.

סאלח טריף: אי אפשר לארח יותר מאדם אחד בחצי החדר שהוא נמצא בו.

סאלח טריף: אי אפשר להמשיך במצב הזה.

יולי יואל אדלשטיין: אין גם חדר סיעה?

סאלח טריף: אין.

מוחמד ברכה: אנחנו סיעה של שלושה.

סאלח טריף: זאת סיעה קטנה.

סאלח טריף: מעבר לזה, לחברת הכנסת תמר גוז'נסקי בשעתו הובטח שיהיה חדר לוועדה לקידום מעמד הילד, שבו תוכל לשבת ושממנו תוכל לפעול.

סאלח טריף: היתה הסכמה טוטלית לגבי הטיפול בנושא שלה.

סאלח טריף: אז למעשה היתה נפתרת בעייתו של חבר הכנסת מוחמד ברכה.

מוחמד ברכה: אנחנו לא מבקשים פריבילגיה.

סאלח טריף: אני ניסיתי פעם אחת גם לפתור את הבעיה של חבר הכנסת רומן ברונפמן.

סאלח טריף: הוא הציג כאן בעיה של סיעה.

סאלח טריף: זו אמנם סיעה חדשה - אני מניח שיש לו חדר - זו סיעה של שניים.

אריה האן: אין חדר סיעה.

סאלח טריף: לגבי סיעה של שניים אני לא הולך באש ובמים על העניין הזה, כאשר יש לו משרד יפה בבניין החדש.

יולי יואל אדלשטיין: על חשבון ישראל בעלייה.

סאלח טריף: על חשבון ישראל בעלייה, ואני לא רוצה להרחיב פה את הדיבור.

עבד-אלמאלכ דהאמשה: יש לי בעיה בדיוק כמו של חבר הכנסת מוחמד ברכה, ובנוסף לכל התנאים האלה – מצוקה של חצי חדר שאפשר להכניס אליו רק כסא אחד.

עבד-אלמאלכ דהאמשה: אני חייב להיכנס לשירותים כדי להזמין את כולם, וזה לא מקובל.

עבד-אלמאלכ דהאמשה: זה כמעט אסור.

עבד-אלמאלכ דהאמשה: זה לא אסור במאה אחוז, אבל זה מאוס.

סאלח טריף: דרך אגב, חבר הכנסת איתן ואני הצענו לך מקום מתאים, וביקשנו מאבי לוי לבחון את העניין בקומת הממשלה.

סאלח טריף: נדמה לי שהמקום הוא מול המשרד של שר התקשורת.

סאלח טריף: שם אפשר לסגור ולסדר, ויש שם מקום למקלחת.

משה גפני: לגבי העניין של סיעת חד"ש, אני מסכים עם כל מה שאמרת.

משה גפני: לגבי הדברים האחרים – המגמה היא אל"ף למנוע פילוגים, ובי"ת לא לתת פריבילגיות לשרים שאנחנו כל הזמן מתלוננים נגדם שהם לא נמצאים כאן בכלל.

משה גפני: לכן, מה שמופיע בתקנון – מופיע בתקנון.

משה גפני: צריך לקבל החלטה ששר שאיננו נמצא כאן יקבל את החדר של מתן וילנאי.

משה גפני: מתן וילנאי נמצא פה כל הזמן.

משה גפני: סיעה שהחליטה לפרוש – אנחנו לא צריכים - -

סאלח טריף: הרי דיברנו על זה.

סאלח טריף: אנחנו לא מתייחסים לסיעות.

אריה האן: אנחנו נמצאים במצוקה שאנחנו לא יכולים להתגבר עליה, בגלל שגם הקרוואנים פה היו לא חוקיים.

אריה האן: עברנו שבעה מדורי גיהינום כדי לאשר את החוקיות של שלושת הקרוואנים שהיו פה ולהוסיף את הקרוואן הנוסף.

אריה האן: כרגע אנחנו מנסים למצוא איזשהו פתרון לעוד קרוואן.

אריה האן: אורי לופליאנסקי דיבר עם היושב ראש.

אריה האן: אנחנו זקוקים לאישור מעיריית ירושלים.

אריה האן: יש כאן בעיה של חוק.

אריה האן: אנחנו לא יכולים לעבור על החוק, ואין לנו אישור להעמיד קרוואנים.

אריה האן: זאת נקודה ראשונה.

אריה האן: נקודה שנייה.

אריה האן: היושב ראש אמר לי – ואמרתי למזכיר הממשלה – שאנחנו צפויים לחברי כנסת חדשים, מאחר ששרים עומדים להתפטר, כפי שנמסר לנו, לפחות שניים ממרצ.

אריה האן: אמר לי היושב ראש להודיע למזכיר הממשלה – וכן עשיתי – שהוא לא רואה שום מחוייבות לתת חדרים לשרים.

אריה האן: בכנסת הוא "חייב" לחברי כנסת ולא לשרים בכנסת, ואת זה אני גם אמרתי למזכיר הממשלה.

אריה האן: אשר לנושא של מתן וילנאי, אני חושב שזו החובה של הממשלה לעשות את החילופים.

אריה האן: אנחנו מעמידים לרשות הממשלה חדרים.

אריה האן: העמדנו לרשות הממשלה חדרים בקומת הממשלה.

אריה האן: בנינו קרוואן חדש, כשהעברנו ¾ מהקרוואן לרשות הממשלה.

אריה האן: אני לא יודע אם זאת צריכה להיות החובה שלך לפתור את הבעיה שהממשלה לא מסתדרת עם ההעברה.

אריה האן: אני מזכיר לך גם שוועדת החדרים לא הסכימה להגיד לממשלה מי יישב איפה.

אריה האן: היא אמרה: יש לכם X חדרים, קחו את ה-X וחלקו אותם.

אריה האן: סגנית השר שייכת לממשלה, והשר שייך לממשלה.

סאלח טריף: האם אתה מוכן לכתוב לי את זה?

סאלח טריף: אעביר את זה לשר מתן וילנאי ולמזכיר הממשלה.

אריה האן: בסדר, אין בעיה.

סגן מזכיר הכנסת דוד לב: אני רוצה לומר מילה אחת בהקשר דומה.

סגן מזכיר הכנסת דוד לב: בעניין של ה-RESHUFFLING של הסיעות – האם אנחנו צריכים לעשות, אדוני היושב ראש, שינוי גם בישיבה במליאה כתוצאה מהשינויים האלה?

סגן מזכיר הכנסת דוד לב: כי המשמעות היא חלוקה חדשה לחלוטין, ורציתי לקבל הנחיה מכם.

סאלח טריף: אתה מתכוון לעניין של האיחוד?

סגן מזכיר הכנסת דוד לב: איחוד, פילוג.

סאלח טריף: העניין הזה יהיה על סדר היום.

סאלח טריף: לא על זה הדיון עכשיו.

סאלח טריף: זה דיון אחר, ואנחנו נקבע את זה על סדר היום בשבוע הבא.

סאלח טריף: אנחנו מדברים עכשיו על חדרים.

מוחמד ברכה: אדוני היושב ראש, אני לא מבקש פריבילגיה.

מוחמד ברכה: יש סיעות בכנסת בנות חבר כנסת אחד עד 26 חברי כנסת.

מוחמד ברכה: לכל ראשי הסיעות יש חדר שבו הם יכולים לפחות לקבל אנשים.

מוחמד ברכה: אני יודע שבאגף החדש החדרים חולקו על פי מפתח של גודל סיעה.

מוחמד ברכה: אני יודע שיש סיעות שבהן חבר כנסת אחד, חמישה חברי כנסת, שבעה חברי כנסת ועשרה חברי כנסת שקיבלו מעבר לפרופורציה האמיתית שלהם.

מוחמד ברכה: אני לא מבקש שום פריבילגיה ושום תוספת, אבל זה הובטח במסגרת הוועדה המסדרת.

מוחמד ברכה: מזכיר הכנסת היה בסוד העניינים.

מוחמד ברכה: מר אבי לוי גם היה בסוד העניינים.

מוחמד ברכה: הוצעו כל מיני חלופות.

מוחמד ברכה: גם היתה איזו בעיה עם הרב גפני בקומה 4.5, ואני ויתרתי.

משה גפני: נכון.

מוחמד ברכה: זה פשוט לא מתקבל על הדעת.

מוחמד ברכה: אני רוצה שתבינו.

מוחמד ברכה: אנחנו נציגי הציבור הערבי.

מוחמד ברכה: באים אנשים מהרחוב הערבי.

מוחמד ברכה: לא יתכן שלא אוכל לקבל אנשים.

רחבעם זאבי: אף אחד לא חולק על כך.

מוחמד ברכה: אמרו לי שבפגרה הקודמת זה ייפתר, וזה נמשך ונמשך.

מוחמד ברכה: זה פשוט לא הוגן.

רחבעם זאבי: אני רוצה להגיד שתי הערות עקרוניות.

רחבעם זאבי: אחת – לא יכול להיות שבמפלגות הקואליציה מתפטרים שרים ומצטרפים חברי כנסת חדשים והתשלום יהיה על ידי הכנסת.

רחבעם זאבי: במטותא מהן, המפלגות שעושות את זה יספגו את העונש.

רחבעם זאבי: בינתיים עשו לנו את זה שניים מ"ישראל אחת".

רחבעם זאבי: הם בדרך להמשיך בקו הזה.

סאלח טריף: אבל מה יעשו?

סאלח טריף: חבר הכנסת זאבי אני מתפלא עליך.

סאלח טריף: יוציאו חברי כנסת קיימים ויגידו להם שיישבו במקומם.

משה גפני: לא, מי שיתפטר מהכנסת – שידאג לעצמו.

משה גפני: איזו חוצפה זאת, זה פשוט לא יאומן.

רחבעם זאבי: לא יכול להיות ש"ישראל אחת" הוסיפה לנו עוד שני חברי כנסת.

משה גפני: שהם נטל על תקציב המדינה.

רחבעם זאבי: מי שמשלם את זה זה תקציב המדינה.

רחבעם זאבי: זו שערורייה.

רחבעם זאבי: מדברים על תקציב לחוץ.

רחבעם זאבי: הנכים שובתים.

רחבעם זאבי: הסטודנטים שובתים.

סאלח טריף: אנחנו לא מדברים על נושא פוליטי.

רחבעם זאבי: רגע, זה נוגע לנו בסעיף הזה.

רחבעם זאבי: עכשיו הולכים לעשות את זה במרצ, ובשלב הבא שוב פעם ב"ישראל אחת".

רחבעם זאבי: ככל שיצליח ברק לכופף חברי כנסת שלו או שרים שלו להתפטר, הוא יכניס עוד חברי כנסת.

רחבעם זאבי: לא יכול להיות דבר כזה.

רחבעם זאבי: מי שמשלם את זה זו הכנסת.

רחבעם זאבי: גם לתקציב המדינה זה עולה עוד כסף.

סאלח טריף: אפשר לחשוב שתקציב הכנסת בא מהירח.

רחבעם זאבי: דבר שני - מוכרחים לבנות את מה שהבטיחו לבנות, ולא יכולים למשוך את זה.

רחבעם זאבי: מצד אחד יש כסף להוסיף חברי כנסת, ומצד שני אין כסף לבנות את האגף שצריכים לבנות.

סאלח טריף: יש כסף.

רחבעם זאבי: אז למה לא עושים את זה?

סאלח טריף: אנחנו מריצים את זה.

סאלח טריף: חבר הכנסת מאיר שטרית עובד על זה יומם ולילה.

רחבעם זאבי: מדוע חבר הכנסת ברכה צריך להיות בתנאים כאלה מדכאים?

סגן מזכיר הכנסת דוד לב: גם בנוהל מזורז זה ייקח בין שנתיים לשלוש.

רחבעם זאבי: תסלח לי, אני יכול לבנות בית בשנה, וכבר דיברו על זה לפני שנה.

סאלח טריף: לבנות בית קטן זה לא כמו לבנות משכן.

רחבעם זאבי: לא, להפך.

רחבעם זאבי: בית קטן זה קשה מבחינת נהלים.

רחבעם זאבי: במשכן הזה הראו לנו את התכניות עוד מימי שבח וייס.

רחבעם זאבי: בינתיים אחריו כבר היו אחרים.

רחבעם זאבי: לא יכול להיות שלראש סיעה לא יהיה חדר לקבל קהל, ואני מקבל את הזעקה של חבר הכנסת ברכה.

רחבעם זאבי: אלה שתי ההערות העקרוניות שרציתי להעיר.

רחבעם זאבי: לכן, המסקנה היא שכל תוספת שהממשלה רוצה, או שינוי בחלוקה - בקומה שלה.

רחבעם זאבי: שהיא תחליט אם גברת זו נכנסת ואדון זה יוצא.

רחבעם זאבי: היא תשבור את הראש בקומה 2 ולא תקבל מאתנו שום תוספת לא בקרוואנים, לא במרתף ולא בהילטון ולא בשום מקום.

סאלח טריף: אנחנו גם לקחנו לממשלה מקומות.

רחבעם זאבי: לפני שנים רבות.

רחבעם זאבי: רק הוועדה לענייני ביקורת המדינה פלשה לקומה 2.

סאלח טריף: היא פלשה לעוד חדר.

רחבעם זאבי: זה היה לפני 12 שנה.

סאלח טריף: לא, מימי ירדנה.

סאלח טריף: ישב שם סגן השר נואף מסאלחה והיא לקחה אותו.

סאלח טריף: מה לעשות?

רחבעם זאבי: טוב, שהם יסתדרו בקומה שלהם.

רחבעם זאבי: אנחנו לא ניקח להם חדרים, כי אנחנו מסתדרים עם מה שיש לנו.

רחבעם זאבי: הכנסת היא כנסת והממשלה היא ממשלה.

יולי יואל אדלשטיין: אני קודם כל מסכים שהדיון הזה הוא פשוט חסר תוכן.

יולי יואל אדלשטיין: מכיוון שכולנו יודעים שאנחנו צפויים לתוספת של עוד חברי כנסת, חבל שכל פעם אחרי שחבר כנסת חדש ייכנס – ואין לי שום דבר נגדם, נכנסו חברי כנסת מצוינים, אבל צריכים לראות את כל התמונה - יציגו את המצוקה, וכל פעם נחזור על הדיון.

יולי יואל אדלשטיין: לגבי השר מתן וילנאי – אני מאד מעריך אותו.

יולי יואל אדלשטיין: הוא אדם משכמו ומעלה.

יולי יואל אדלשטיין: הוא איננו חבר כנסת.

יולי יואל אדלשטיין: אני לא מבין מה הוא מחפש בכנסת, פרט לפעם ב-X זמן כדי לענות על איזושהי שאילתה.

יולי יואל אדלשטיין: אין שום חובה שהוא יעבור בדחיפות למקום כלשהו.

סאלח טריף: אני מבין שמאותם טעמים גם מרינה סולודקין לא צריכה לשבת בכנסת.

יולי יואל אדלשטיין: מרינה סולודקין היא חברת כנסת.

סאלח טריף: היא בכלל לא מגיעה.

יולי יואל אדלשטיין: מרינה סולודקין היא חברת כנסת ומריצים אותה להצבעות, בשונה ממתן וילנאי, ודורשים שהיא תתייצב פה גם בימי שני וגם בימי רביעי.

יולי יואל אדלשטיין: מרינה סולודקין נמצאת במקום בו היא נמצאת.

יולי יואל אדלשטיין: היא לא השתוקקה לחדר הזה.

יולי יואל אדלשטיין: מישהו ניסה פה לתת פרסים לאין ספור הסיעות שמתפלגות כפטריות אחרי הגשם.

יולי יואל אדלשטיין: כיושב ראש ועדת הכנסת, עליך לשים לזה קץ.

יולי יואל אדלשטיין: נכון שיש יועץ משפטי ויש תקנון, ואתה לא יכול למנוע להתפלג כל עוד לא תעבור הצעת החוק שלי בנושא, אבל אין לתת פרס לכל מי שיגיד: אני אמנם סיעת יחיד, אבל אני יושב ראש סיעה ואני צריך חדר של סיעה.

סאלח טריף: אני מוכן ללכת איתך להצעת החוק.

יולי יואל אדלשטיין: אני מקווה, היא כבר עברה בקריאה טרומית.

יולי יואל אדלשטיין: כעקרון, אני חושב שהדיון הזה חסר משמעות.

רחבעם זאבי: האם זה צריך לעבור פה בוועדה הזו?

יולי יואל אדלשטיין: אחרי קריאה טרומית זה יגיע לפה.

רחבעם זאבי: יש לנו כתובת.

סאלח טריף: אני רוצה להציע משהו.

סאלח טריף: אני מציע בכל זאת להפריד בין חברי כנסת שנמצאים במצוקה מאז תחילת הקדנציה לבין אלה שיבואו.

סאלח טריף: לאלה שיבואו נוכל להגיד: רבותיי – כמו שהיה עם חבר הכנסת אלי בן-מנחם, שסיעת העבודה תשבור את הראש.

סאלח טריף: היא עשתה את המעשה הזה, ואני אפילו לא התערבתי.

סאלח טריף: האם אתה שמעת ממני מילה?

סאלח טריף: שישברו את הראש.

סאלח טריף: סיעת מרצ?

סאלח טריף: שישברו את הראש.

סאלח טריף: יש מצוקה.

סאלח טריף: זה מה שאני אומר.

סאלח טריף: אבל כאן מדובר ביושב ראש סיעה מתחילת הקדנציה.

סאלח טריף: היה גם סיכום שלא בוצע, ולכן אני מציע שבעניין של מתן וילנאי – נמצא כאן העוזר שלו, יוסף עסאד, מבית ג'אן – מזכיר הכנסת יעביר מכתב שהממשלה היא זאת שתחליט איפה יישב כל שר וסגן שר בקומת הממשלה.

סאלח טריף: ואם מזכיר הממשלה יבהיר לנו שמתן וילנאי יתחלף עם מרינה סולודקין, הכנסת תבצע.

סגן מזכיר הכנסת דוד לב: זה יועבר ממזכיר הכנסת למזכיר הממשלה?

סאלח טריף: לא, אני מבקש שזה יופנה אליי.

סאלח טריף: הפנייה היתה אליי, ואני אעביר את זה לממשלה ואגיד: עשינו את שלנו .

סאלח טריף: יש היום שני משרדים להצעה הזאת, ורק צריכים לעשות את החילופים על פי החלטת הממשלה.

סאלח טריף: לגבי חבר הכנסת מוחמד ברכה, אנחנו מחליטים ומבקשים - בהסכמה של כולם - שהכנסת תמצא פתרון.

סאלח טריף: אני מבקש שהפתרון הזה לא ירחק מסוף החודש.

סאלח טריף: אתם יודעים מה?

סאלח טריף: חודש מהיום.

יולי יואל אדלשטיין: על מי אתה מטיל את זה?

סאלח טריף: אנחנו מעבירים את זה למזכיר הכנסת.

סאלח טריף: נמצא כאן אבי לוי ודוד לב סגן המזכיר שיעבירו את זה.

סאלח טריף: אני מבקש שנעביר את ההחלטה הזאת ליושב ראש הכנסת.

סאלח טריף: זאת חובתנו, וזה מה שאנחנו מבקשים.

סאלח טריף: ברוח זו אני מבקש להכין מכתב.

סאלח טריף: זאת ההחלטה.

סאלח טריף: האם ההחלטה הזאת מקובלת עליכם?

סאלח טריף: מקובלת.

סאלח טריף: אני מאד מודה לכם.

סאלח טריף: תודה רבה לכם, אני נועל את הישיבה.